CELEX: 62012CN0589
Language: et
Date: 2012-12-14 00:00:00
Title: Kohtuasi C-589/12: Eelotsusetaotlus, mille on esitanud Upper Tribunal (Tax and Chancery Chamber) (Ühendkuningriik) 14. detsembril 2012 — The Commissioners for Her Majesty's Revenue & Customs versus GMAC UK PLC

9.3.2013   
            
            
               ET
            
            
               Euroopa Liidu Teataja
            
            
               C 71/7
            
         Eelotsusetaotlus, mille on esitanud Upper Tribunal (Tax and Chancery Chamber) (Ühendkuningriik) 14. detsembril 2012 — The Commissioners for Her Majesty's Revenue & Customs versus GMAC UK PLC
   (Kohtuasi C-589/12)
   2013/C 71/12
   Kohtumenetluse keel: inglise
   
      Eelotsusetaotluse esitanud kohus
   
   Upper Tribunal (Tax and Chancery Chamber)
   
      Põhikohtuasja pooled
   
   
      Kaebuse esitaja: The Commissioners for Her Majesty's Revenue & Customs
   
      Vastustaja: GMAC UK PLC
   
      Eelotsuse küsimused
   
   
               1.
            
            
               Mil määral on maksukohustuslasel sama kaubaga sooritatud kahe tehingu puhul õigus tugineda i) ühe tehingu puhul ELi nõukogu direktiivi 77/388 (1) (edaspidi „kuues käibemaksudirektiiv”) ühe sätte vahetule õigusmõjule ning ii) teise tehingu puhul siseriikliku õiguse sättele, kui sedasi toimides oleks mõlemat tehingut hõlmav üldine tulemus selline, mida siseriiklik õigus ega kuues käibemaksudirektiiv kummagi suhtes eraldi kohaldatuna ette ei ole näinud ega olegi mõeldud ette nägema?
            
         
               2.
            
            
               Kui vastus küsimusele 1 on, et maksukohustuslasel ei ole õigust teatavas olukorras sedasi toimida (või et tal ei ole õigust teatavas ulatuses sedasi toimida), siis milline on see olukord ja eelkõige, kuidas peavad tehingud olema seotud, et selline olukord tekiks?
            
         
               3.
            
            
               Kas vastused küsimustele 1 ja 2 sõltuvad sellest, kas ühe tehingu käsitlemine siseriikliku õiguse kohaselt on kooskõlas kuuenda käibemaksudirektiiviga või mitte?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).